b'\n_START_ARTICLE_\nZeya, Rusya\n_START_SECTION_\nKasaysayan\n_START_PARAGRAPH_\nItinatag ito noong 1879 bilang pamayanan ng Zeysky Sklad (\xd0\x97\xd0\xb5\xcc\x81\xd0\xb9\xd1\x81\xd0\xba\xd0\xb8\xd0\xb9 \xd0\xa1\xd0\xba\xd0\xbb\xd0\xb0\xd0\xb4, literal na bodega ng Zeya), bilang sentro ng panust\xc3\xb3s at administratibo para sa bagong-tuklas na mga deposito ng ginto sa limasan ng Ilog Zeya. Pagsapit ng 1906, lumago ang pamayanan na may higit sa 5,000 katao, at ginawaran ito ng katayuang panlungsod sa ilalim ng pangalang Zeya-Pristan (\xd0\x97\xd0\xb5\xcc\x81\xd1\x8f-\xd0\x9f\xd1\x80\xd0\xb8\xcc\x81\xd1\x81\xd1\x82\xd0\xb0\xd0\xbd\xd1\x8c, literal na Pantalan ng Zeya). Noong 1913, pinaikli ang pangalan sa Zeya._NEWLINE_Nanatiling isa sa pinakamahalagang mga sentro ng pagmimina ng ginto sa Rusya ang Zeya, hanggang sa pagbubukas ng rehiyong Kolyma noong dekada-1930._NEWLINE_Ang pagtatyo ng Saplad ng Zeya, simula noong 1964, ay nagbunsod sa panibagong paglago ng lungsod.\n_START_SECTION_\nEkonomiya\n_START_PARAGRAPH_\nPangunahing sektor ng ekonomiya sa lungsod ang Saplad ng Zeya. Ginagawa rin sa lugar ang panggugubat, pagmimina ng ginto, at pagsasaka.'